stanford-oval/wikipedia huggingface dataset:
Anthony Sinisuka Ginting

| Anthony Sinisuka Ginting |
| --- | --- |

Henkilötiedot
Syntynyt: 20. lokakuuta 1996 (ikä 27) Cimahi, Indonesia
Kansalaisuus:   Indonesia
Sulkapalloilija
Pituus:  1,71  m
Kätisyys:  oikeakätisyys
| Mitalit> Maa:   Indonesia.Miesten sulkapallo. Olympialaiset  | Mitalit> Maa:   Indonesia.Miesten sulkapallo. Olympialaiset  | Mitalit> Maa:   Indonesia.Miesten sulkapallo. Olympialaiset  | Maa:   Indonesia> Miesten sulkapallo. |
| --- | --- | --- | --- |
|  Pronssia | Tokio 2020 | kaksinpeli |  |
| Aasian kisat  | Aasian kisat  | Aasian kisat  |  |
|  Hopeaa | Jakarta–Palembang 2018 | joukkue |  |
|  Pronssia | Jakarta–Palembang 2018 | kaksinpeli |  |
Anthony Sinisuka Ginting (20. lokakuuta 1996 Cimahi) on indonesialainen sulkapalloilija ja olympiamitalisti.
Vuoden 2014 junioreiden MM-kilpailuissa Malesiassa Ginting saavutti kaksinpelissä pronssia. Vuoden 2014 nuorten kesäolympialaisissa Nanjingissa hän saavutti pronssia kaksinpelissä. Kaakkois-Aasian kisoissa Singaporessa 2015 Ginting oli mukana joukkuekisan kultaa voittaneessa Indonesian joukkueessa.
Vuonna 2017 Ginting saavutti ensimmäisen turnausvoittonsa ammattilaiskiertueella voitettuaan Korean avoimet. Vuoden 2018 Aasian kisoissa Ginting saavutti hopeaa miesten joukkuekilpailussa ja pronssia kaksinpelissä. Vuoden 2018 Kiinan avoimissa Ginting voitti hallitsevan olympiavoittajan Chen Longin sekä ykköseksi sijoitetun Viktor Axelsenin ja viidenneksi sijoitetun Chou Tien-chenin. Turnauksen loppuottelussa hän päihitti Kento Momotan.
Ginting saavutti olympiapronssia Tokiossa 2020 voitettuaan kaksinpelin pronssiottelussa Kevin Cordonin luvuin 21–11, 21–13.
Angie Dickinson

Angie Dickinson
Angie Dickinson (Angeline Brown, s. 30. syyskuuta 1931) on yhdysvaltalainen näyttelijä.
Dickinson syntyi Pohjois-Dakotassa vanhempiensa Leon ja Frederican kolmesta tyttärestä toiseksi. Perhe muutti vuonna 1942 Burbankiin, Kaliforniaan. Dickinson alkoi saavuttaa menestystä näyttelijänurallaan 1950-luvulla, ja hänen varhaisten elokuviensa joukkoon lukeutuu Rio Bravo (1959). Hänellä on tähti Hollywood Walk of Famella.
Dickinson muistetaan myös televisiosarjasta Police Woman (1974–1978). Hän voitti Golden Globen vuonna 1975 ja oli jälleen ehdolla vuosina 1976, 1977 ja 1978. Hän oli lisäksi ehdolla Emmy-palkinnon saajaksi vuosina 1975, 1976 ja 1977. Hänellä oli vuonna 1980 osa kauhuelokuvaklassikossa Tappava tunnustus. Myöhempiin elokuviin kuuluu Anna hyvän kiertää (2000).
Dickinson oli vuosina 1952–1960 naimisissa Gene Dickinsonin ja vuosina 1965–1981 Burt Bacharachin kanssa. Häntä kohtasi vielä vanhoilla päivillään tragedia, kun hänen ja Bacharachin 40-vuotias, Aspergerin oireyhtymästä koko ikänsä kärsinyt Nikki-tytär teki itsemurhan Los Angelesissa tammikuussa 2007.
Aiheesta muualla

Kuvia tai muita tiedostoja aiheesta Angie Dickinson Wikimedia Commonsissa
Anghiari

| Anghiari |
| --- | --- |

 vaakuna
 Anghiari
 Koordinaatit: 43°32′30″N, 12°3′38″E 
Valtio:   Italia
Alue:  Toscana
Maakunta:  Arezzo
Pinta-ala:  
 – Maa:  130,92 km²
Korkeus:  429 (min. 298 - maks. 1 407) m
Väkiluku (2015):  5 665 
 – Väestötiheys:  43 as./km²
 Kunnan kotisivut 
Infobox OKVirheellinen NIMI-arvo: 
Anghiari on kunta Italiassa Toscanan alueella olevassa Arezzon maakunnassa. Sen keskiaikainen keskusta on listattu yhdeksi Italian kauneimmista kylistä, I Borghi più Belli d’Italia. Kunnalla on sotaisa historia, koska se sijaitsee Toscanan rajaseudulla. 29. kesäkuuta 1440 alueella käytiin Anghiarin taistelu (Battaglia di Anghiari), jossa firenzeläiset löivät milanolaisten joukot. Kuuluisan taistelusta tekee siitä Leonardo da Vincin tekemä fresko Palazzo Vecchiossa. Fresko on tuhoutunut, mutta siitä on Peter Paul Rubensin tekemä jäljennös Louvressa.
Aiheesta muualla

Kuvia tai muita tiedostoja aiheesta Anghiari Wikimedia Commonsissa
Anita D’Orazio

| Anita D'Orazio |
| --- | --- |
 Anita D'Orazio.
Henkilötiedot
Syntynyt: 23. syyskuuta 1936 Norrtäljessä Uplannissa
Kansalaisuus:  Ruotsi
Puoliso:  Gaetanio D'Orazio
Anita D'Orazio, os. Palm, (23. syyskuuta 1936, Norrtälje, Tukholman lääni,  Ruotsi), on ruotsalainen lääkäri ja maahanmuuttajien opettajana työskennellyt henkilö.
Hän on ollut pitkään mukana Tukholman turvapaikkakomiteassa ja FARR:ssa (Pakolais- ja turvapaikkakomiteoiden neuvostossa). Vuonna 1995 hän oli mukana luomassa ensimmäistä pelkästään piileskeleville pakolaisille tarkoitettua terveydenhuollon yksikköä. D'Orazio on ollut pitkään mukana myös Fristadsfondenissa, joka antaa oikeudellista tukea pakolaisille. Fristadsfondenin perusti Vasemmistopuolue vuonna 1995.
Vuonna 2008 Fokus-lehti nimesi Anita D'Orazion Vuoden ruotsalaiseksi hänen 42-vuotisen pakolaisten oikeuksien puolesta käymänsä taistelun johdosta. Ruotsalainen Teskedsorden ("teelusikkasääntökunta") antoi ensimmäisen stipendinsä D'Oraziolle 17. marraskuuta 2008.
Anita D'Orazio on taiteilija Anders Palmin ja Anna-Lisa Lyzellin tytär. Hän oli naimisissa Gaetanio D'Orazion kanssa vuoteen 1973 saakka, ja heillä on kaksi lasta; vuonna 1962 syntynyt Angela sekä vuonna 1967 syntynyt Daniele.
Aleksandr Afanasjev

Aleksandr Afanasjev.
Aleksandr Nikolajevitš Afanasjev (ven. Алекса́ндр Никола́евич Афана́сьев, 23. heinäkuuta (J: 11. heinäkuuta) 1826 Voronežin läänin Bogutšar – 5. lokakuuta (J: 23. syyskuuta) 1871 Moskova) oli venäläinen folkloristi.
Aleksandr Afanasjev syntyi aatelisperheeseen. Hän kävi Voronežin lukion ja valmistui Moskovan yliopiston oikeustieteellisestä tiedekunnasta. Vuodesta 1849 lähtien hän työskenteli Venäjän ulkoministeriön arkistossa.
Bibliografina sekä kirjallisuuden ja kansanperinteen tutkijana toimineen Afanasjevin päätyö on vuosina 1855–1864 ilmestynyt venäläisten kansansatujen kokoelma Russkije narodnyje skazki, joka perustuu Venäjän maantieteellisen seuran kokoelmiin sekä Vladimir Dalin muistiinpanoihin. Vuonna 1859 ilmestynyt Narodnyje russkije legendy (”Venäläiset kansanlegendat”) joutui sensuurin kieltämäksi. Pilasatuja sisältävä Venäjän kansan salattuja satuja (Russkije zavetnyje skazki) ilmestyi 1860-luvulla Genevessä ilman tekijän nimeä.
Vuonna 1860 Afanasjev matkusti ulkomaille, missä hän ilmeisesti tutustui venäläisiin poliittisiin pakolaisiin. Palattuaan Venäjälle vuonna 1862 hänet erotettiin virastaan. Viimeiset elinvuotensa tuberkuloosia sairastanut Afanasjev vietti köyhänä pikkuvirkamiehenä. Vuonna 1870 hän julkaisi lapsille tarkoitetun satukokoelman Russkije detskije skazki.
Suomennettuja teoksia

Taikasormus: venäläisiä kansansatuja Aleksandr Afanasjevin kokoelmista. Suom. Marja-Leena Jaakkola. Helsinki: Gummerus, 1990
Venäjän kansan salattuja satuja: Alexander Afanasjevin kokoelmasta. Suom. Mika Rassi. Turku: Savukeidas, 2012
Andrei Zubkov

| Andrei Zubkov |
| --- | --- |

Henkilötiedot
Koko nimi:  Andrei Jurjevitš Zubkov
Syntynyt: 29. kesäkuuta 1991 (ikä 33) Tšeljabinsk, Venäjän SFNT, Neuvostoliitto
Kansalaisuus:   Venäjä
Koripalloilija
Pelipaikka:  Pieni laitahyökkääjä
Pituus:  206 cm
Paino:  100 kg
Nyk. joukkue:  BK Lokomotiv Kuban
Sarja:  Euroliiga VTB United-liiga
Pelaajaura
Seurajoukkueet
2011–:  BK Lokomotiv Kuban
Maajoukkueet
:   Venäjä
Aiheesta muualla
FIBA
Andrei Jurjevitš Zubkov (ven. Андрей Юрьевич Зубков, s. 29. kesäkuuta 1991 Tšeljabinsk, Venäjän SFNT, Neuvostoliitto) on venäläinen koripalloilija.
Pienenä laitahyökkääjänä pelaava Zubkov voitti BK Lokomotiv Kubanissa Eurocupin vuonna 2013.
Venäjän maajoukkueessa Zubkov pelasi vuoden 2015 EM-kilpailuissa.
Anna Bogdanova

| Mitalit | Mitalit | Mitalit |  |
| --- | --- | --- | --- |
|  Anna Bogdanova |  Anna Bogdanova |  Anna Bogdanova |  |
Maa:   Venäjä
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Valencia 2008 | viisiottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | viisiottelu |  |
Anna Bogdanova (s. 21. lokakuuta 1984 Leningrad) on venäläinen seitsenottelija.
Bogdanova sijoittui vuoden 2007 sisäratojen EM-kisoissa Birminghamissa viisiottelussa 13:nneksi pistein 4272. Myöhemmin samana vuonna hän voitti seitsenottelussa Venäjän mestaruuden ja sijoittui samassa lajissa Osakan MM-kisoissa kymmenenneksi tuloksella 6243. Bogdanova voitti viisiottelun Venäjän mestaruuden talvella 2008, ja saman vuoden maaliskuussa hän saavutti ensimmäisen arvokisamitalinsa sijoittumalla pronssille sisäratojen MM-kilpailuissa Valenciassa tuloksella 4753.
Bogdanova sijoittui Pekingin olympialaisissa seitsenottelussa kuudenneksi ennätyksellään 6465 pistettä. Seuraavana talvena hän voitti Venäjän viisiottelumestaruuden ja teki Penzassa ennätyksensä 4784 pistettä. Torinon EM-hallikilpailuissa hän voitti viisiottelussa kultaa tuloksella 4761 pistettä. Daegun MM-kisoissa 2011 hän sijoittui 11:nneksi tuloksella 6242.
Ennätykset

200 metrin juoksu: 24,24 (2008)
800 metrin juoksu: 2.09,45 (2008)
100 metrin aitajuoksu: 13,09 (2008)
60 metrin aitajuoksu: 8,19i (2009)
Korkeushyppy: 188 (2008)
Pituushyppy: 649 (2008), 654i (2009)
Kuulantyöntö: 14,64 (2008), 14,83i (2009)
Keihäänheitto: 41,38 (2011)
Seitsenottelu: 6465 (2008)
Viisiottelu: 4784i (2009)
i = hallitulos
Alhava

Alhava on muun muassa seuraavien suomalaisten sukunimi:
Armas Alhava (1905–1981), suojelupoliisin päällikkö
Eva Elina Alhava (1942–2023), professori
Erkki Alhava (1919–1963), pesäpalloilija
Esko Alhava (1941–2016), lääketieteilijä ja professori
Tauno Alhava (1909–1958), pesäpalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alvejuurikasvit

| Alvejuurikasvit |
| --- | --- |
 Metsäalvejuuri (Dryopteris carthusiana)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Alvejuurikasvit Dryopteridaceae  Herter (1949)
Katso myös
   Alvejuurikasvit Wikispeciesissä   Alvejuurikasvit Commonsissa 
Infobox OKNimi-testi OK: 
Alvejuurikasvit (Dryopteridaceae) on saniaisheimo, jossa on 40–50 sukua ja noin 1 700 lajia. Niiden levinneisyysalueena on miltei koko maailma, mutta runsaslajisimpina niitä esiintyy lauhkeilla vyöhykkeillä, viileän ilmaston alueilla ja etelämpänä heimon lajit kasvavat trooppisten alueiden vuoristoissa. Alvejuuret ovat komeita, yleensä kookkaita ja liuskalehtisiä. Suomessa lajeja on kuusi. Alvejuurikasvien juurakoista on valmistettu heisimatolääkettä ja ne tunnetaan antibakteerisista ominaisuuksistaan.
Valtaosa lajeista ovat maanpinnalla kasvavia tai kasvavat kivien päällä, kuitenkin Polybotrya (noin 35 lajia) ja muutama muu suku juurtuvat maahan, mutta ovat mukautuneet kiipeämään puihin. Lehtien morfologia on erittäin kirjavaa, mutta yleisemmin niiden itiöpesäkkeet ovat pyöreitä ja niitä peittää kalvomainen suomu tai kate (indisium). Niiden itiöt ovat enimmäkseen pavun siementen muotoisia (symmetrisiä).
Jotkin suvut sisältävät kasveja, joita kasvatetaan puutarhoissa, kuten mahoniasaniaiset (Cyrtomium, niinkin monta kuin 20 lajia; sirppimahoniasaniainen eli mahoniasaniainen Cyrtomium falcatum) ja härkylät (Polystichum, 160–200 lajia).
Sukuja

alvejuuret (Dryopteris)
alviot (Arachniodes)
helmisaniaiset (Onoclea) (voidaan sijoittaa myös helmisaniaiskasveihin)
hiirenportaat (Athyrium) (voidaan sijoittaa myös hiirenporraskasveihin)
härkylät (Polystichum)
itusaniaiset (Bolbitis)
jättisiivet (Megalastrum)
kampasiivet (Ctenitis)
kielisaniaiset (Elaphoglossum) (voidaan sijoittaa myös Lomariopsidaceae-heimoon)
kiviyrtit (Woodsia) (voidaan sijoittaa myös kiviyrttikasveihin)
kotkansiivet (Matteuccia) (voidaan sijoittaa myös helmisaniaiskasveihin)
loikot (Cystopteris) (voidaan sijoittaa myös loikkokasveihin)
mahoniasaniaiset (Cyrtomium)
myyränportaat (Diplazium) (voidaan sijoittaa myös hiirenporraskasveihin)
nahkasanikat (Rumohra)
pikkuimarteet eli metsäimarteet (Gymnocarpium) (voidaan sijoittaa myös loikkokasveihin)
raksisaniaiset (Tectaria) (myös Tectariaceae-heimossa)
vahasanikat (Didymochlaena)
Polybotrya
Aiheesta muualla

Suomen Lajitietokeskus: Alvejuurikasvit (Dryopteridaceae)
ITIS: Dryopteridaceae (englanniksi)
United States Department of Agriculture (USDA): Dryopteridaceae (englanniksi)
Flora of China: Dryopteridaceae (englanniksi)
Antiketju

Matematiikassa, erityisesti järjestysteoriassa, antiketju on kahden osittain järjestetyn joukon välinen relaatio.
Olkoon S osittain järjestetty joukko S:n kaksi alkiota a ja b ovat vertailullisia jo a ≤ b tai b ≤ a. S:n ketju C on pareittain vertailullinen S:n osajoukko, eli kaikki C:n alkioit x ja y ovat vertailullisia. Toisaalta S:n antiketju on pareittain vertailemattoimien alkioiden muodostama S:n osajoukko. Siten A on S:n antiketju jos A on S:n osajoukko jolle jokainen kahden A:n alkion muodostama pari on vertailematon, eli kaikilla A:n alkioilla x ja y A ei ole voimassa x ≤ y eikä y ≤ x.
Dilworthin lauseen mukaan kokoa n+1 olevaa antiketjua A S:ssä ei ole jos ja vain jos S on yhdiste n täysin järjestetystä joukosta. Lauseen perusteella voidaan arvioida maksimaalisen antiketjun kokoa.
Spernerin lauseen mukaan äärellisen n-alkioisen joukon X, joka on järjestetty osajoukkorelaation suhteen, on maksimaalisen antiketjun koko enintään  {n \choose \lfloor {n/2}\rfloor }.
Antony Bentley

Antony Bentley (s. 1981) on suomalainen musiikki- ja media-alan ammattilainen. Elokuva- ja TV-tuotantojen saralla hän on toiminut mm. tuottajana, ohjaajana sekä leikkaajana. Bentley on ohjannut lyhytelokuvia sekä tunnettujen suomalaisten muusikoiden musiikkivideoita. Musiikin saralla hänet tunnetaan parhaiten Husky Rescuen kitaristina. Hän on myös tehnyt äänirooleja piirroselokuvien suomenkielisissä versioissa.
9. kesäkuuta

9. kesäkuuta on gregoriaanisen kalenterin mukaan vuoden 160. päivä (161. päivä karkausvuonna). Vuodesta on jäljellä 205 päivää.
Nimipäivät

suomalainen kalenteri: Ensio
suomenruotsalainen kalenteri: Dag, Daga
ortodoksinen kalenteri: Kirilä, Kiril
pohjoissaamenkielinen kalenteri: Ahkemiella
vanhemmissa kalentereissa: Börje, Ensi, Enzio, Felicianus, Flavius, Gudmund, Primos, Primus
Tapahtumia

68 – Rooman keisari Nero surmasi itsensä välttääkseen kuolemantuomion.
1534 – Jacques Cartier löysi ensimmäisenä eurooppalaisena St. Lawrence -joen.
1922 – Ahvenanmaan maakuntapäivät piti ensimmäisen istuntonsa.
1923 – Bulgarian armeija kaappasi hallitukselta vallan.
1934 – Aku Ankka esiintyi ensi kerran piirroselokuvassa Viisas Kana Kananen.
1940 – Toinen maailmansota: operaatio Cycle brittijoukkojen evakuoimiseksi Le Havresta alkoi.
1942 – Toinen maailmansota: natsi-Saksa poltti Lidicen kylän Tšekkoslovakiassa kostona Reinhard Heydrichin salamurhasta.
1944 – Toinen maailmansota: Neuvostoliitto aloitti jatkosodassa Viipurin-Petroskoin operaation tulivalmistelun Suomen asevoimia vastaan Karjalankannaksella kello 05.55 ja myöhemmin tiedusteluhyökkäykset.
1946 – Bhumibol Adulyadej nousi Thaimaan valtaistuimelle.
1959 – USS George Washington laskettiin vesille ensimmäisenä ballistisia ohjuksia kantaneena sukellusveneenä.
1967 – Israel valloitti Golanin kukkulat Syyrialta kuuden päivän sodassa.
1983 – Margaret Thatcher valittiin toiselle pääministerikaudelle murskavoitolla yleisissä vaaleissa Konservatiivipuolueen saatua 144 äänen enemmistön. Tony Blair valittiin ensimmäistä kertaa parlamenttiin.
1999 – Kosovon sota päättyi Jugoslavian ja Naton solmittua rauhan.
2004 – Yhdysvaltojen presidentti Ronald Reaganin hautajaiset.
Kuolleita

68 – Nero, Rooman keisari (s. 37)
373 – Efraim Syyrialainen, teologi ja syyriankielisten hymnien kirjoittaja (s. 306)
1361 – Philippe de Vitry, ranskalainen säveltäjä (s. 1291)
1656 – Thomas Tomkins, brittiläinen säveltäjä ja urkuri (s. 1572)
1870 – Charles Dickens, englantilainen kirjailija (Oliver Twist) (s. 1812)
1946 – Ananda Mahidol, Thaimaan kahdeksas kuningas (s. 1925)
1959 – Adolf Otto Reinhold Windaus, vuoden 1928 Nobelin kemianpalkinnon saanut saksalainen kemisti (s. 1876)
1974 – Miguel Ángel Asturias, vuoden 1967 Nobelin kirjallisuuspalkinnon saanut guatemalalainen diplomaatti ja kirjailija (s. 1899)
1989 – George Wells Beadle, vuoden 1958 Nobelin lääketieteen palkinnon saanut yhdysvaltalainen perinnöllisyystieteilijä (s. 1903)
1991 – Claudio Arrau, chileläis-yhdysvaltalainen pianisti (s. 1903)
1994 – Jan Tinbergen, vuoden 1969 ns. Nobelin taloustieteen palkinnon saanut alankomaalainen ekonomisti (s. 1903)
1999 – Heimo Haitto, suomalainen viulisti (s. 1925)
2012 – Lol Coxhill, brittiläinen saksofonisti (s. 1932)
2013 – Iain Banks, skotlantilainen kirjailija (s. 1954)
2014 – Rik Mayall, englantilainen koomikko (s. 1958)
2015 – Fred Anton Maier, norjalainen pikaluistelija (olympiavoittaja) (s. 1938)
2017 – William West Anderson ("Adam West"), yhdysvaltalainen näyttelijä (Batman-televisiosarja) (s. 1928)
2019 – Juhani Wahlsten, suomalainen jääkiekkoilija ja jääkiekkovalmentaja  (s. 1938)
2020 – Paul Chapman, walesilainen muusikko ("UFO") (s. 1954)
2020 – Pau Donés, espanjalainen laulaja, kitaristi ja säveltäjä (s. 1966)
2020 – Ain Kaalep, virolainen kirjailija ja kääntäjä (s. 1926)
2021 – Edward de Bono, maltalainen psykologi, filosofi ja tietokirjailija (s. 1933)
2021 – Libuše Šafránková, tšekkiläinen näyttelijä (s. 1953)
Juhlapäiviä

Ahvenanmaa: Itsehallintopäivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 9. kesäkuuta: |  |
:   Bertha von Suttner Ahvenanmaan itsehallintopäivä 1781 – Englantilainen insinööri George Stephenson syntyi.  1843 – Itävaltaunkarilainen kirjailija ja pasifisti Bertha von Suttner syntyi.  1922 – Ahvenanmaan maakuntapäivät piti ensimmäisen istuntonsa.  1934 – Aku Ankka debytoi piirroselokuvassa Viisas Kana Kananen.  1981 – Yhdysvaltalainen näyttelijä Natalie Portman syntyi.  1999 – Serbia ja Montenegro ja KFOR solmivat Kumanovon sopimuksen, joka päätti Kosovon sodan.  
Katso myös: kalenteri ~ 8. kesäkuuta, 10. kesäkuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
A Farewell to Kings

| A Farewell to Kings Rush |
| --- | --- | --- |

Studioalbumin tiedot
 Äänitetty : kesäkuussa 1977 Rockfield-studioilla Walesissa, Britanniassa
 Julkaistu: syyskuussa 1977
 Tuottaja(t): Rush ja Terry Brown
 Tyylilaji: Progressiivinen rock
 Kesto: 37.13
 Levy-yhtiö: Anthem Records (Kanada)  Mercury Records
Rushin muut julkaisut
| All the World's a Stage 1976 | A Farewell to Kings 1977 | Hemispheres 1978 |
A Farewell to Kings on kanadalaisen rock-yhtyeen Rushin viides studioalbumi, joka julkaistiin vuonna  1977. Albumi nauhoitettiin Rockfield-studioilla Walesissa ja miksattiin Advision-studioilla Lontoossa.
A Farewell to Kings oli Rushin ensimmäinen Yhdysvalloissa kahdessa kuukaudessa kultaa ja lopulta platinaa myynyt albumi.
Lintujen äänet, joita kuullaan kappaleissa "A Farewell to Kings" ja "Xanadu", äänitettiin Rockfield-studioiden ulkopuolella.
Kappaleet

Kaikki kappaleet kirjoittaneet Alex Lifeson & Geddy Lee, ja sanoitukset Neil Peart, ellei toisin mainittu.
A Farewell to Kings – 5.51 (säv. Lee, Lifeson, Peart)
Xanadu – 11.08
Closer to the Heart – 2.53 (san. Peart, Peter Talbot)
Cinderella Man – 4.21 (san. Lee)
Madrigal – 2.35
Cygnus X-1 – 10.25 (säv. Lee, Lifeson, Peart)
Singlet

| Kansi | Tiedot |
| --- | --- |
: "Closer to the Heart" Julkaistu:  Kirjoittajat: Geddy Lee, Alex Lifeson, Neil Peart & Peter Talbot  Tuottajat: Rush ja Terry Brown  Listasijoitukset: #76 US Hot 100
: "Cinderella Man" Julkaistu:  Kirjoittajat: Geddy Lee & Alex Lifeson  Tuottajat: Rush ja Terry Brown  Listasijoitukset:
Tekijät > Yhtyeen kokoonpano

Geddy Lee - basso, 12-kielinen kitara, Mini-Moog ja laulu
Alex Lifeson - kitarat
Neil Peart - rummut, lehmänkellot ja muut lyömäsoittimet
Tekijät > Muut

Terry Brown - tekniikka
Pat Moran - tekniikka
Hugh Syme - piirrokset ja taide
Yosh Inouye - kansitaide
Roger Stowell - kannen valokuvat
Fin Costello - valokuvaus
George Graves - masterointi alkuperäisellä albumilla
Bob Ludwig - uudelleenmasterointi
Listasijoitukset

Albumi - Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1977 | Billboardin pop-albumit | 33 |

Rush
| --- | --- |
Studioalbumit:  Rush  ·  Fly by Night  ·  Caress of Steel  ·  2112  ·  A Farewell to Kings  ·  Hemispheres  ·  Permanent Waves  ·  Moving Pictures  ·  Signals  ·  Grace Under Pressure  ·  Power Windows  ·  Hold Your Fire  ·  Presto  ·  Roll the Bones  ·  Counterparts  ·  Test for Echo  ·  Vapor Trails  ·  Snakes & Arrows  ·  Clockwork Angels
EP:t:  Feedback
Kokoelmat:  Archives  ·  Chronicles  ·  Retrospective I  ·  Retrospective II  ·  The Spirit of Radio: Greatest Hits 1974-1987  ·  Gold  ·  Retrospective 3
Konserttitallenteet:  All the World's a Stage  ·  Exit...Stage Left  ·  A Show of Hands  ·  Different Stages  ·  Rush in Rio  ·  R30: 30th Anniversary World Tour  ·  Snakes & Arrows Live
Videotallenteet:  Exit...Stage Left  ·  Grace Under Pressure Tour  ·  A Show of Hands  ·  Rush in Rio  ·  R30: 30th Anniversary World Tour  ·  Rush Replay X 3  ·  Snakes & Arrows Live  ·  Through the Camera Eye  ·  Chronicles
Muuta:  Diskografia
Antony Costa

Antony Costa
Antony Costa (s. 23. kesäkuuta 1981) on englantilainen laulaja ja näyttelijä. Hän on poikabändi Bluen jäsen. Hän edusti Britanniaa Saksan euroviisuissa vuonna 2011 bändinsä kanssa.